### | | | | --- | --- | | | | | --- | | **Byråd** 29. maj 2018 Sagsnr. 710-2012-153533 Dok.nr. 710-2018-132771 Sagsbehandler DPABJE | | 86.                 Forlængelse af friluftsstrategi samt godkendelse af forslag til handlingsplan for 2018 - Åbent

###

|  |  |
| --- | --- |
| Tidl. politisk behandling | KF-U, 5.12.17, pkt. 37, BY, 27.02.18, pkt. 25 |
| Forventet sagsgang | KF-U, ØK, BY |
| Lovgrundlag |  |

###

**SAGENS INDHOLD**

I denne sag skal Byrådet tage stilling til en fireårig
forlængelse af den nuværende friluftsstrategi, der gælder indtil udgangen af
2018. En forlængelse af friluftsstrategien vil komme til at gælde for perioden
2019-2022. I sagen afrapporteres herudover status for de otte indsatser fra den
første handlingsplan 2015-16. Byrådet skal desuden tage stilling til forslag
til friluftsstrategiens handlingsplan for 2018. Der har ikke været udarbejdet
en handlingsplan for 2017. Friluftsstrategien for 2015-18, afrapportering af
indsatser i handlingsplanen for 2015-16 samt forslag til handlingsplan for 2018
er vedlagt som bilag.

Teknik og Kultur foreslår en fireårig forlængelse af den
nuværende friluftsstrategi gældende for 2019-2022, idet de overordnede mål og
indsatsområder fortsat er relevante og vedkommende.

Kultur- og Fritidsudvalget behandlede 5. december 2017 forslag til udmøntning af friluftsstrategiens handlingsplan
for 2018. Kultur- og Fritidsudvalget besluttede på mødet at sende sagen
tilbage til forvaltningen med henblik på inddragelse af Grønt Råd i
udarbejdelsen af forslag til udmøntning af midlerne. Byrådet godkendte 27.
februar 2018 en delvis udmøntning af friluftsstrategiens handlingsplan for 2018
til tre borgerdrevne projekter.

Det nye forslag til handlingsplan
for 2018 beskriver konkrete indsatser og projekter, som i 2018 skal
videreføre Favrskov Kommunes vision vedrørende friluftsstrategiens overordnede
mål om at styrke sundheden, inspirere til friluftsaktiviteter og udvikle de
rekreative muligheder. Forslaget er udarbejdet i samarbejde med Grønt Råd. De
konkrete indsatser vil blive udmøntet i tæt samarbejde og dialog med de
respektive samarbejdspartnere nævnt i handlingsplanen. Friluftsstrategiens
handlingsplan skal så vidt muligt ses i sammenhæng med indsatsen i [adresse].

Teknik og Kultur påtænker i kommende handlingsplaner at
udvikle projektforslagene i tværgående samarbejder mellem forvaltning,
foreninger og institutioner samt ved inddragelse af Grønt Råd.

**VURDERING**

Teknik og Kultur vurderer, at videreførelse af
friluftsstrategien i en ny fire års periode fra 2019-22 bidrager til
realisering af målet om at gøre [adresse] til en attraktiv
friluftskommune.

Afrapporteringen af indsatser i handlingsplanen for 2015-16
viser eksempler på de resultater, der er opnået i forbindelse med udmøntning af
den igangværende handlingsplan. Teknik og Kultur vurderer, at de udførte
projekter giver gode muligheder for oplevelser og inddragelse i
friluftsaktiviteter for Favrskov Kommunes borgere.

Teknik og Kultur vurderer, at de prioriterede projekter i
forslaget til handlingsplan for 2018 er i overensstemmelse med de tre
indsatsområder i Friluftsstrategi 2015-2018, der blev vedtaget af Byrådet 26.
maj 2015:

· Stier og forbindelser

· Friluftsområder

· Information og formidling.

**ØKONOMI**

Stort set alle de afsatte midler på 750.000 kr. til
handlingsplanen for 2015-2016 er blevet anvendt. Mindreforbruget på de
afsluttede projekter på ca. kr. 25.000 kr. anvendes til Skovens Dag i 2018.

Else Carlsen til handlingsplanen for 2018 er på
922.000. kr., da Byrådet 27. februar 2018 disponerede en del af midlerne,
78.000 kr., til tre borgerdrevne projekter.

Handlingsplan 2018 vil blive finansieret af de afsatte
rådighedsbeløb til friluftsstrategien på 422.000 kr. i 2017 og 500.000 kr. i
2018. Der søges om frigivelse af de afsatte rådighedsbeløb.

Til udmøntning af eventuel videreførelse af
friluftsstrategien i 2019-2022 er der i budget 2018-2021 afsat i alt 1,25 mio.
kr. Beløbet er afsat under Kultur- og Fritidsudvalgets område.

**INDDRAGELSE**

Grønt Råd har deltaget i udarbejdelsen og prioriteringen af
projekterne i forslaget til handlingsplan for 2018. Rådets medlemmer, herunder
bl.a. DN, Jægerrådet i [adresse] og Friluftsrådet, er indstillet på at bidrage i
forbindelse med gennemførelsen af projekterne.

Udmøntningen af handlingsplanen for 2018 kræver desuden
inddragelse af bl.a. lodsejere, borger- og lokalråd til opdatering af
eksisterende stier samt bidrag fra andre interessenter.

**INDSTILLING**

Direktøren for Teknik og Kultur indstiller til Byrådet:

1. At
godkende en fireårig forlængelse af den nuværende friluftsstrategi gældende for
perioden 2019-2022.

2. At godkende
forslag til handlingsplan for 2018 vedrørende friluftsstrategi 2015-18.

3. At
godkende en anlægsbevilling på 922.000 kr. finansieret af de afsatte
rådighedsbeløb til initiativer i forlængelse af friluftsstrategien på [adresse]
kr. i 2017 og 500.000 i 2018.

**BESLUTNING**

***Kultur- og Fritidsudvalget, 1. maj 2018:***

Fraværende:ingen

Ad 1: Indstilles godkendt.

Ad 2: Indstilles godkendt dog således, at stillingtagen
vedrørende projekt 3 om p-pladser og projekt 4 om Janni Ravn udsættes.
Forslagsstillerne anmodes om uddybende beskrivelse af hvilke produkter og
samlede økonomiske konsekvenser, projekterne medfører.

Væsentlige ændringer eller aflysning af de politisk
besluttede projekter forelægges Kultur og Fritidsudvalget til godkendelse.

Ad 3: Indstilles godkendt.

***Økonomiudvalget, 22. maj 2018:***

Fraværende:Ingen

Ad 1. Indstilles godkendt.

Ad 2. Indstillingen fra Kultur- og Fritidsudvalget
indstilles godkendt.

Ad 3. Indstilles godkendt.

**Bilag**

|  |  |
| --- | --- |
| Udkast - Forslag til Friluftsstrategiens handlingsplan 2018 | 710-2018-77717 |
| Friluftsstrategi - med grafisk opsætning | 710-2015-190248 |
| Afrapportering af Handlingsplan 2015-2016 | 710-2017-249141 |